বিভিন্ন রকম অ্যান্টিজেন উপস্থাপক কোষের মধ্যে সবচেয়ে গুরুত্বপূর্ণ হলো ডেন্ড্রাইটিক কোষ। ডেন্ড্রাইটিক কোষ দেখতে স্নায়ুকোষের খুব কাছাকাছি। এদের শরীরের সবখানেই ছড়ানো ছিটানো অবস্থায় পাওয়া যায়। ডেনড্রাইটিক কোষ তার আশপাশ থেকে নানা রকম জিনিস টুকে নিয়ে সেসবের কিছু কিছু পেপটাইড কে টি কোষের সামনে তুলে ধরে। CD4 এবং CD8 কোষ এসব পেপটাইডের টুকরাকে ক্রমাগত পরীক্ষা করতে থাকে যে সন্দেহজনক কিছু পাওয়া যায় কি না। ডেনড্রাইটিক কোষ CD4 এবং CD8 কোষের কাছে ভিন্ন উপায়ে অ্যান্টিজেনকে উপস্থাপন করে।